Атанас Цанков
Сладки думи

chitanka.info

Шаро буквичките учи,

нищо че е малко куче.

Той по цели дни чете:

кост, месо, салам, кюфте.

А учителят се мръщи:

— Думи — все едни и същи!

Други ако не научиш,

чиста двойка ще получиш!

И нали е първолаче,

Шаро май ще се разплаче.

Плахо търси думи нови —

във букварчето се рови,

рови в книжки и тетрадки:

— Другите не са ми сладки!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.